Na temelju članka 229. stavak 2., članka 230. Zakona o gospodarskim društvima F BiH *(„Službene novine Federacije BiH„ broj: 81/15 i 75/21)*, članka 95. stavka 95.2., članka 96. stavka 96.1. Statuta JP Hrvatske telekomunikacije d.d. Mostar Dj.Br.: SD-1-5-3/20 od 24.08.2020. godine, te izmjena i dopuna ovog Statuta Dj. br.: SD-1-6-4/20 od 14.10.2020. godine, Dj.br.: SD-1-2-3/21 od 29.04.2021. godine i Dj.br.: SD-1-4-3/23 od 28.11.2023. godine i Odluke Nadzornog odbora o sazivanju 3. (redovite) Skupštine u 2024. Javnog poduzeća Hrvatske telekomunikacije d.d. Mostar, broj: NO-2-4-6/24 od dana 03.06.2024. godine, Nadzorni odbor JP HT d.d. Mostar, objavljuje:

**O B A V I J E S T**

**o sazivanju treće (redovite) Skupštine JP Hrvatske telekomunikacije d.d. Mostar u 2024. godini**

**I. Datum, vrijeme i mjesto održavanja**

Treća (redovita) Skupština Javnoga poduzeća Hrvatske telekomunikacije d.d. Mostar (JP HT d.d. Mostar) održat će se 27.06.2024. godine (četvrtak) s početkom u 11:00 sati u sjedištu Društva u Mostaru, Kneza Branimira b.b. Mostar, sala za sastanke III kat.

**II. Dnevni red Skupštine**

**Za Skupštinu se predlaže sljedeći dnevni red:**

1. Otvaranje Skupštine, utvrđivanje kvoruma za rad i odlučivanje;
2. Izbor radnih tijela:

 - Predsjednika Skupštine,

 - Dva ovjerivača zapisnika;

1. Donošenje odluke o usvajanju godišnjeg izvješća o poslovanju Društva za 2023. godinu, koje uključuje Izvješće o poslovanju JP Hrvatske telekomunikacije d.d. Mostar za I – XII mjeseci 2023. godine, Izvještaj neovisnog revizora KPMG B-H d.o.o. za reviziju i financijski izvještaji konsolidirani i odvojeni za godinu koja je završila na dan 31.12.2023. godine, Izvješće o radu Nadzornog odbora za 2023. godinu i Izvješće o radu Odbora za reviziju za 2023. godinu.
2. Donošenje odluke o raspodjeli ostvarene dobiti poslije oporezivanja iz 2023. godine.

**III. Pravo sudjelovanje i prijava za sudjelovanje u radu i odlučivanju Skupštine**

Pravo sudjelovanja i odlučivanja na Skupštini JP HT d.d. Mostar imaju dioničari upisani na listu dioničara kod Registra vrijednosnih papira u Federaciji Bosne i Hercegovine 30 dana prije datuma održavanja Skupštine ili posljednjeg radnog dana koji prethodi tom roku, ako on pada u neradni dan. Skupštini mogu prisustvovati dioničari ili punomoćnici dioničara, koji su se prijavili Odboru za glasovanje, imenovanom Odlukom Nadzornog odbora o sazivanju Skupštine, **najkasnije 3 (tri) dana prije dana određenog za održavanje Skupštine.**

Dioničar ili punomoćnik dioničara dužan je podnijeti prijavu za sudjelovanje u radu i odlučivanju Skupštine, neposredno, preporučenom poštom, faxom ili e-mailom na adresu: Javno poduzeće Hrvatske telekomunikacije d.d. Mostar, Kneza Branimira b.b. Mostar, (s naznakom: za 3. (redovitu) Skupštinu Dioničkog društva), fax:036/395-279, e-mail: tajnistvo@hteronet.ba.

U slučaju neposrednog prijavljivanja, prijava se podnosi u sjedištu Društva, Ulica Kneza Branimira b.b., 88000 Mostar. Podnosilac prijave dužan je uz prijavu predočiti i/ili dostaviti svoj identifikacijski dokument.

**IV. Pravo sudjelovanja u radu i odlučivanju Skupštine preko punomoćnika**

Pravo sudjelovanja u radu i odlučivanju Skupštine Društva dioničar može ostvariti osobno ili putem punomoćnika, koji je dužan postupati sukladno uputama dioničara, a ako upute nije dobio, sukladno razumnoj prosudbi najboljeg interesa dioničara.

Osim svake poslovno sposobne fizičke osobe, punomoćnik može biti pravna osoba registrirana za poslove posredovanja u prometu vrijednosnih papira, udruga sa svojstvom pravne osobe utemeljena i registrirana radi udruživanja i zastupanja dioničara, banka koja ima dozvolu Komisije za vrijednosne papire za obavljanje skrbničkih poslova, u kojim slučajevima ovlast iz punomoći vrši zakonski ili opunomoćeni zastupnik takve pravne osobe.

**Punomoć za sudjelovanje u radu i odlučivanju Skupštine Društva daje se nakon objave obavijesti o sazivanju Skupštine u obliku ovjerene pisane izjave, potpisane od strane dioničara i punomoćnika, i dostavlja se Društvu osobno, poštanskom pošiljkom, telefaksom ili e-mailom, najkasnije 3 (tri) dana prije dana određenog za održavanje treće (redovite) Skupštine, a original se dostavlja na samoj Skupštini.**

**V. Dopuna dnevnog reda Skupštine**

Dioničar ili skupina dioničara s najmanje 5 % ukupnog broja dionica s pravom glasa ima pravo pisano predložiti izmjenu dnevnog reda i prijedloga odluka 3. (redovite) Skupštine. Prijedlog se dostavlja u pisanom obliku neposredno ili preporučenom poštom na već navedenu adresu, najkasnije 8 (osam) dana od dana objavljivanja Obavijesti.

**VI. Glasovanje u Skupštini**

Glasovanje u Skupštini vrši se glasačkim listićima koji sadrže ime ili tvrtku dioničara i broj glasova kojima raspolaže. Glasovanje se vrši zaokruživanjem na glasačkom listiću odgovora “za” ili “protiv” prijedloga odluke ili imena kandidata pri izboru tijela Društva.

**VII. Radna tijela Skupštine**

Odbor za glasovanje, imenovan Odlukom Nadzornoga odbora Dj. broj:NO-2-4-6/24 od 03.06.2024. godine čine:

1. Branka Lovrić - predsjednik Andrea Kordić Šaravanja - zamjenik predsjednika

2. Dragan Glibo - član Mirjana Popović Šitum - zamjenik člana

3. David Damjanović - član Sanda Jurković- zamjenik člana

Odbor za glasovanje, provjerava valjanost punomoći i identitet dioničara i punomoćnika, utvrđuje kvorum i rezultate glasovanja, te obavlja druge poslove vezane za glasovanje na Skupštini.

Zapisnik Skupštine vodit će Tajnik Društva.

Skupštinom Društva do izbora predsjednika Skupštine Društva, predsjedava prisutni dioničar ili punomoćnik dioničara, s najvećim brojem dionica s pravom glasa. Skupština Društva većinom glasova, između prisutnih dioničara i punomoćnika dioničara, bira predsjednika Skupštine Društva i dva ovjerivača zapisnika.

Članovi Nadzornog odbora, članovi Odbora za reviziju, Predsjednik Uprave - direktor i članovi Uprave – izvršni direktori dužni su prisustvovati Skupštini.

**VIII. Uvid u materijale za Skupštinu**

Idućeg dana od dana objavljivanja Obavijesti do dana održavanja Skupštine, dioničari i punomoćnici dioničara imaju pravo neposrednog uvida u pripremljene materijale za treću (redovitu) Skupštinu u sjedištu JP HT d.d. Mostar, Ulica Kneza Branimira b.b. Mostar u Tajništvu društva svakim radnim danom od 9 do 14 sati.

Osim uvida dioničar, na osobni zahtjevi o vlastitom trošku, ima pravo na presliku navedenih materijala.

**IX. Napomena**

Dioničari i punomoćnici dioničara koji žele sudjelovati u radu treće (redovite) Skupštine u 2024. godini JP HT d.d. Mostar, dužni su imati sa sobom osobnu iskaznicu, a punomoćnici i ovjerenu pisanu izjavu koju su potpisali dioničari i punomoćnici, te se preporučuje da budu nazočni u prostorijama za održavanje Skupštine najmanje trideset (30) minuta prije utvrđenog termina početka rada Skupštine Društva, radi pravodobnog evidentiranja i utvrđivanja kvoruma za početak rada Skupštine Društva.

Obavijest o sazivanju Skupštine Društva objavit će se najmanje u jednim dnevnim novinama, koje se izdaju u Federaciji Bosne i Hercegovine i na službenoj stranici Društva.

 **NADZORNI ODBOR**